《辛亥春与陈周佐县丞会於涔川旅邸从容三日临》
宋代·陈文蔚

雪夜访戴时，未至已选返。
潘魏一夜话，兴味良亦短。
三日聆妙语，远胜十年款。
嗜欲排喧嚣，议论反根本。
酒罢放怀歌，超然心更远。
古人不难到，学力贵自勉。
花柳况欣欣，游哉春未晚。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。